ช็อกโกแลตไทยคว้ารางวัล Academy of Chocolate Awards จากสหราชอาณาจักร
ช็อกโกแลตจากสวนไทย คว้ารางวัล Academy of Chocolate Awards 2018 จากสหราชอาณาจักรมาครองอ่านแล้วคุณอาจแปลกใจว่า ประเทศไทยมีโกโก้ด้วยหรือ คำตอบคือ ใช่ และที่สำคัญคือไปคว้ารางวัลเพื่อเป็นเครื่องยืนยันว่าโกโก้ไทยไม่แพ้ชาติใดในโลกอีกด้วยเมื่อวันที่ 11 พฤษภาคมที่ผ่านมา Academy of Chocolate สหราชอาณาจักร ที่ก่อตั้งโดยผู้เชี่ยวชาญด้านช็อกโกแลตขึ้นในปี 2005 ได้ประกาศรางวัล Academy of Chocolate Awards ประจำปี 2018 ผ่านทางเว็บไซต์ ซึ่งเป็นรางวัลที่ทางสถาบันแจกมากว่าสิบปี และเป็นรางวัลที่นักทำช็อกโกแลตทั่วโลกต่างหมายปอง ในปีนี้มีคนส่งผลงานเข้าร่วมถึงกว่า 1200 ชิ้น ทั้งช็อกโกแลตแท่ง เครื่องดื่มช็อกโกแลต ช็อกโกแลตสอดไส้ ช็อกโกแลตสเปรด และบรรจุภัณฑ์ช็อกโกแลตหนึ่งในช็อกโกแลตที่ได้รางวัลในหมวด ช็อกโกแลตแท่งจากเมล็ด (bean-to-bar) ที่มีปริมาณโกโก้ต่ำกว่า 80% คือ Lemuel Chocolate 70% Dark Thailand Chiang Mai ช็อกโกแลตสัญชาติสิงคโปร์ที่ทำจากเมล็ดโกโก้ที่ปลูกในจังหวัดเชียงใหม่ ประเทศไทยนี่เองโรนัลด์ อึ้ง (Ronald Ng) เจ้าของและคนทำช็อกโกแลตแบรนด์ Lemuel เล่าให้ THE STANDARD ฟังว่าเขาส่งช็อกโกแลตไปประกวดทั้งหมดสองตัวคือ ไทย กับเปรู (ได้รางวัลเหรียญทองแดงด้วยกันทั้งคู่) และที่เลือกตัวไทยเข้าประกวดเพราะเขาชอบคาแรกเตอร์ของตัวช็อกโกแลตที่มีกลิ่นของผลไม้ และรู้สึกว่ายังไม่มีคนรู้จักเมล็ดโกโก้ไทยเท่าไร จึงถือโอกาสเปิดตลาดไปด้วยในตัว นอกจากนี้ความพิเศษของช็อกโกแลตยี่ห้อ Lemuel ยังอยู่ที่ช็อกโกแลตทุกตัวที่ทำใช้วัตถุดิบเพียงสองอย่างคือเมล็ดโกโก้และน้ำตาลเท่านั้น และช็อกโกแลตบาร์ที่ผลิตใช้ในอัตราส่วน 70% ทุกตัวส่วนโกโก้ที่เขาใช้ในตัวที่ได้รางวัลเป็นโกโก้จากสวนของกาดโกโก้ (Kad Kokoa) ซึ่งเป็นอีกหนึ่งผู้ผลิตช็อกโกแลตรายใหม่ที่จะเปิดตัวในกรุงเทพฯ พร้อมคาเฟ่ช็อกโกแลตแห่งแรกเร็วๆ นี้แม้ว่าครั้งนี้เมล็ดไทยที่ได้รางวัลจะยังไม่ได้มาจากฝีมือของคนไทยเอง แต่ขอบอกเลยว่าวงการผู้ผลิตช็อกโกแลตแบบคราฟต์ในไทยกำลังอยู่ในช่วงขาขึ้นเป็นอย่างมาก Photos. Instagram @lemuelchocolate เว็บไซต์ Academy of Chocolateอ้างอิง
หนึ่งในช็อกโกแลตที่ได้รางวัลในหมวด ช็อกโกแลตแท่งจากเมล็ด (bean-to-bar) ที่มีปริมาณโกโก้ต่ำกว่า 80% คือ Lemuel Chocolate 70% Dark Thailand Chiang Mai ช็อกโกแลตสัญชาติสิงคโปร์ที่ทำจากเมล็ดโกโก้ที่ปลูกในจังหวัดเชียงใหม่ ประเทศไทยโกโก้ที่ได้รางวัลมาจากสวนของกาดโกโก้ (Kad Kokoa) ซึ่งเป็นอีกหนึ่งผู้ผลิตช็อกโกแลตรายใหม่ที่จะเปิดตัวในกรุงเทพฯ พร้อมคาเฟ่ช็อกโกแลตแห่งแรกเร็วๆ นี้